Φέρ' την Πίσω

Το ***Φέρ' την Πίσω*** (πρωτότυπος τίτλος: **Bring Her Back**) είναι Αυστραλιανή υπερφυσική ταινία τρόμου του 2025 σε σκηνοθεσία των Ντάνι και Μάικλ Φιλίππου, ο δεύτερος εκ των δύο έγραψε και το σενάριο μαζί με τον Μπιλ Χίνζμαν. Πρωταγωνιστούν οι Μπιλ Μπάρατ, Σόρα Γουόνγκ, Τζόνα Ρεν Φίλιπς και Σάλι Χόκινς. Η ταινία ακολουθεί δύο ετεροθαλή αδέλφια που μένουν ορφανά και βρίσκονται στη μέση μίας μυστικιστικής τελετής από την νέα τους ανάδοχη μητέρα.

Το *Φέρ' την Πίσω* κυκλοφόρησε στους κινηματογράφους από την Sony Pictures Releasing International στην Αυστραλία στις 29 Μαΐου 2025. Η ταινία έλαβε θετικές κριτικές, με την ερμηνεία της Χόκινς να ξεχωρίζει παίρνοντας πολλούς επαίνους, και συγκέντρωσε $39.1 εκατομμύρια έναντι προϋπολογισμού $15 εκατομμυρίων.

## Πλοκή
Ο 17χρονος Άντι και και η θετή αδελφή του, η Πάιπερ, η οποία έχει προβλήματα όρασης, βρίσκουν τον πατέρα τους, τον Φιλ, ο οποίος βρισκόταν σε θεραπεία για καρκίνο, νεκρό στο ντους. Τους στέλνουν να ζήσουν μαζί με την εκκεντρική πρώη σύμβουλο, την Λόρα, ο οποία επίσης είναι ανάδοχη σε ένα προέφηβο αγόρι, τον Όλιβερ. Η Λόρα ισχυρίζεται ότι ο Όλιβερ έχει σταματήσει να μιλάει μετά τον θάνατο της κόρης της, την Κάθι, η οποία ήταν επίσης τυφλή και πνίγηκε στην πισίνα της αυλής τους. Ο Άντι παραξενεύεται από την παράξενη συμπεριφορά της Λόρα και του Όλιβερ, και την προτίμηση της Λόρα προς την Πάιπερ. Στην κηδεία του Φιλ, η Λόρα κλέβει μία τούφα από τα μαλλιά το πτώμα του. Την ίδια νύχτα, η Λόρα ενθαρρύνει τον Άντι να μιλήσει για τα συναισθήματα του, και της αποκαλύπτει ότι μισεί τον πατέρα του επειδή ήταν κακοποιητικός μαζί του και τρυφερός με την Πάιπερ. Η Λόρα αναλογίζεται τον θάνατο της Κάθι και δηλώνει ότι θα έκανε τα πάντα για να ακούσει την Κάθι να την φωνάζει "μαμά" μία τελευταία φορά.

Την επόμενη μέρα, ο Άντι βγάζει τον Όλιβερ από το δωμάτιο που τον κλείδωσε η Λόρα και τον ενθαρρύνει να γράψει σε ένα σημειωματάριο για να επικοινωνήσουν. Ο Όλιβερ, στη συνέχεια, προσπαθεί να φάει ένα κουζινομάχαιρο, ακρωτηριάζοντας το στόμα του. Όταν ο Άντι τον βγάζει πέρα από το λευκό όριο που κυκλώνει το οικόπεδο της Λόρα για να ζητήσει βοήθεια, ο Όλιβερ αρχίζει να έχει βίαους σπασμούς πριν αρχίσει να ψελλίζει "βοήθησε με". Ο Άντι, αργότερα, βλέπει ότι ο Όλιβερ έχει γράψει την λέξη "μπερντ" στο σημειωματάριο.

Η Λόρα επαναφέρει τον Όλιβερ στην βουβή κατάσταση του αναπαριστώντας μία ιεροτελεστία από μία βιντεοκασέτα και ταΐζοντας τον τα μαλλιά του Φιλ. Καθώς κάνει ντους, ο Άντι φαντασιώνεται μία οπτασία του Φιλ λέγοντας του, "Θα πεθάνει στην βροχή". Ο Άντι γλιστράει και ξυπνάει στο νοσοκομείο με διάσειση. Η Λόρα πηγαίνει την Πάιπερ στο σπιτάκι του κήπου, όπου κρατάει το πτώμα της Κάθι μέσα σε έναν καταψύκτη, και την ντύνει με ένα πουλόβερ της Κάθι. Αφού επιστρέφει τον Άντι στο σπίτι από το νοσοκομείο, παρακολουθεί μία βιντεοκασέτα, όπου το πτώμα του νεκρού ταΐζεται σε έναν δαιμονισμένο ξενιστή, ο οποίος στη συνέχεια μεταφέρει το πτώμα στο σώμα ενός ατόμου που σκοτώθηκε πρόσφατα με τον ίδιο τρόπο με αυτόν που πρόκειται να αναστηθεί. Η Λόρα σκοπεύει να πνίξει την Πάιπερ στην πισίνα κατά την διάρκεια μιας καταιγίδας, να χρησιμοποιήσει τον Όλιβερ — ο οποίος στην πραγματικότητα είναι ένα παιδί που έχει απαγάγει και είναι πλέον κυριευμένο από έναν δαίμονα που κάλεσε η Λόρα – να φάει το πτώμα την Κάθι και να το μεταφέρει στην Πάιπερ για να φέρει πίσω την Κάθι. Αργότερα, την ίδια νύχτα, η Λόρα δίνει μία μπουνιά στην Πάιπερ ενώ κοιμάται και κατηγορεί τον Άντι για την επίθεση για να προκαλέσει ρήξη ανάμεσα στα αδέρφια.

Καθώς ο δαίμονας αρχίζει να πεινάει ραγδαία και αδιάκοπα, ο Όλιβερ αρχίζει να τρώει άψυχα αντικείμενα αλλά και μέλη του ίδιου του του σώματος. Ο Άντι πηγαίνει στο γραφείο αναδοχής και βλέπει μία αφίσα ενός αγνοούμενου παιδιού, που ονομάζεται Κόνορ Μπερντ. Αφού αναγνωρίζει τον Κόνορ ως τον "Όλιβερ", πείθει την κοινωνική λειτουργό, την Γουέντι, να το ερευνήσει. Ο Άντι αφήνει ένα φωνητικό μήνυμα στην Πάιπερ, στο οποίο της ζητάςι συγγνώμη που της κράτησε κρυφή την κακοποίηση του από τον πατέρα τους και την προειδοποιεί σχετικά με την Λόρα, αλλά η Λόρα ακούει πρώτη το μήνυμα και καθαρίζει το σπίτι για να ξεγελάσει την Γουέντι. Κατά την διάρκεια της επίσκεψης της, η Γουέντι βλέπει αίμα πάνω στην Λόρα, και η Λόρα λυγίζει και εξομολογείται το σχέδιο της να αναστήσει την Κάθι. Η Γουέντι και ο Άντι ανακαλύπτουν τον Κόνορ να τρώει το πτώμα της Κάθι στο σπιτάκι. Προσπαθούν να το σκάσουν αλλά η Λόρα τους χτυπάει με το αυτοκίνητο της, σκοτώνοντας την Γουέντι και τραυματίζοντας τον Άντι, τον οποίο, αργότερα, η Λόρα πνίγει σε μία λακκούβα νερού.

Η Λόρα επιστρέφει την Πάιπερ στο σπίτι από την προπόνηση γκόλμπολ για την τελετή. Έχοντας φάει λίγη από την σάρκα του Άντι, ο Κόνορ μιλάει με την φωνή του Άντι για να δελεάσει την Πάιπερ. Αφού υποψιάζεται ότι κάτι δεν πάει καλά, η Πάιπερ κλειδώνεται στο μπάνιο και καταρρέι όταν ανακαλύπτει το πτώμα του Άντι. Ο Λόρα σέρνει την Πάιπερ στην πισίνα και αρχίζει να την πνίγει όσο ο Κόνορ παρακολουθεί. Ο Πάιπερ αντιστέκεται και η Λόρα την ελευθερώνει, ότι η Πάιπερ την φωνάζει "μαμά" κλαίγοντας. Η Πάιπερ το σκάει και σώζεται από ένα διερχόμενο αυτοκίνητο. Ο Κόνορ, ο οποίος την κυνηγάει, βγαίνει έξω από το λευκό όριο και καταρρέει όσο ο δαίμονας εγκαταλείπει το σώμα του. Η αστυνομία φτάνει, αναγνωρίζει τον Κόνο, και βρίσκουν την Λόρα σε σοκ να αγκαλιάζει το πτώμα της Λόρα στην πισίνα.

## Ηθοποιοί και χαρακτήρες
* Μπίλι Μπάρατ ως Άντι, ένα ενοχικό και ψυχικά τραυματισμένο 17χρονο αγόρι
* Σόρα Γουόνγκ ως Πάιπερ, η μικρότερη ετεροθαλής αδερφή του Άντι που έχει προβλήματα όρασης
* Σάλι Χόκινς ως Λόρα, μία μητέρα που πενθεί
* Τζόνα Ρεν Φίλιπς ως Όλιβερ / Κόνορ Μπερντ, ανάδοχος γιος της Λόρα
* Σάλι-Αν Άπτον ως Γουέντι, κοινωνική λειτουργός του Άντι και της Πάιπερ
* Στίβεν Φίλιπς ως Φιλ, ο νεκρός πατέρας του Άντι και της Πάιπερ
* Μίσα Χέιγουντ ως Κάθι, η 12χρονη νεκρή κόρη της Λόρα

## Παραπομπές


## Εξωτερικοί σύνδεσμοι
* 
* 

 
Κατηγορία:Ταινίες του 2025
Κατηγορία:Αυστραλιανές ταινίες
Κατηγορία:Αγγλόφωνες ταινίες
Κατηγορία:Ταινίες παραγωγής A24